钦定古今图书集成/明伦汇编/氏族典/第371卷 > 《廖用贤尚友录》 > 严善思
## 钦定古今图书集成/明伦汇编/氏族典/第371卷 > 《廖用贤尚友录》 > 严善思

按《唐书严善思传》：“善思，名撰，同州朝邑人，以字行。父
延，通儒术，该晓图谶。善思传延业，褚遂良、上官仪等
奇其能。高宗封泰山，举销声幽薮科及第，调襄阳尉。
居亲丧庐墓，因隐居十年。武后时，擢监察御史，数言
天下事。方酷吏构大狱，以善思为详审使，平活八百
馀人，原千馀姓。长寿中，来俊臣等疾之，诬以罪，谪交”
趾，五岁得还，以著作佐郎迁给事中。神龙中，迁礼部
侍郎，表求汝州刺史。睿宗立，召拜右散骑常侍。初，谯
王重福徙均州，过汝善，思为刺史。及谋反，伪除礼部
尚书。重福败，坐关通，流静州，后遇赦还。开元十六年
卒。子向，乾元中为凤翔尹。